## REGISTRU GENERALE N. 405 de su 18/10/2023

COMUNA DE SU BURGU

**ÀREA TÈCNICA**

## DETERMINATZIONE N. 144 de su 19/10/2023

PROPOSTA N. 393 de su 19/10/2023

|  |  |
| --- | --- |
| **OGETU:** | AFIDAMENTU DE SU SERVÌTZIU DE MANUTENTZIONE ORDINÀRIA IMPIANTU DE PÙBLICA ILLUMINATZIONE E DE SOS IMPIANTOS ELÈTRICOS IN SOS EDIFÌTZIOS COMUNALES – PRO DÒIGHI MESES - ANNU 2023/2024 - DETÈRMINA DE AFIDAMENTU E IMPEGNU |

SU RESPONSÀBILE DE SU SERVÌTZIU TÈCNICU

BIDOS SOS ARTÌCULOS 3, 13 E SIGHIDOS DE SU D.LGS. 3.2.1993, N°29;

BIDU SU REGULAMENTU DE CONTABILIDADE;

BIDU SU T.U. LEGES SUBRA DE S’ ORDINAMENTU DE SOS ENTES LOCALES, APROVADU CUN D.LGS. 18 AUSTU 2000, N°267;

BIDA SA DELIBERATZIONE G.M. N° 129 DE SU 29.06.1997, CUN SA CALE SUNT ISTADOS INDIVIDUADOS SOS RESPONSÀBILES DE SOS SERVÌTZIOS;

BIDU SU DECRETU DE SU SÌNDIGU, N° 1 DE SU 14.01.2022 DE CUNFERIMENTU INCÀRRIGU DE RESPONSABILIDADE DE SU SERVÌTZIÙ TÈCNICU;

BIDU SU BILÀNTZIU PREVENTIVU 2023/2025 APROVADU CUN DELÌBERA N. 8 DE SU 20.04.2023 DEL CONSIGLIO COMUNALE

DADU ATU chi si rendet netzessàriu provìdere a s’esecutzione de su servìtziu de manutentzione ordinària de sos impiantos de pùblica illuminatzione e de sos impiantos elètricos de sos edifìtzios de propriedade comunale pro s’annu imbeniente pro sa durada de dòighi meses;

CUNSIDERADU chi s’ispesa generada dae custu afidamentu est fata pro garantire sa gestione ordinària de sas funtziones e de sos servìtzios fatos dae s’ente;

RILEVADU CHI pro custa protzedura at assuntu su ruolu de Responsàbile Ùnico de su Progetu (RUP) s’Ing. Massimiliano Cao;

DADU ATU chi est istadu determinadu de protzèdere a s’espletamentu de su servìtziu in ogetu pro unu importu de € 12.157,74 inclusa iva e òneres pro sa securesa comente mustradu in fatu:

|  |  |  |  |
| --- | --- | --- | --- |
| SERVÌTZIU | ÒNERES SECURESA | TOTALE SERVÌTZIU E ÒNERES | TOTALE CUN IVA 10% |
| € 10.552,49 | € 500,00 | € 11.052,49 | € 12.157,74 |

BIDOS su dissiplinare de gara e sa relativa documentatzione de allegare, depositados in s’ufìtziu Tècnicu;

DADU ATU chi sunt istados sighidos atzertamentos pro apurare s’esistèntzia de rischìos dae interferèntzia in s’esecutzione de s’apaltu in ogetu e ci cunforma a cantu prevìdidu dae s’art. 26, comma 3-ter, de su D.Lgs. n. 81/2008 pro sas modalidades de isvolgimentu de s’apaltu est istadu redadu su DUVRI in cantu sunt presentes rischìos dae interferèntzia;

POSTU chi custu servìtziu de afidare est finantziadu cun dinare de su bilàntziu comunale;

BIDA sa possibilidade de afidare traballos, servìtzios e fornituras, suta sòllia comunitària, tramite SARDEGNA CAT cunforma a su D.Lgs. n. 36/2023;

RITÈNNIDU duncas netzessàriu fàghere una protzedura de afidamentu diretu proagiudicare pro more de su critèriu de su pretzu prus bassu cunforma a s’art. 50 de su Dlgs. n. 36/2023 prèvia consultatzione de a su nessi duos operadores econòmicos de individuare tramite SARDEGNA CAT;

Bidos, finas:

* su D.Lgs. 36/2023, Còdighe nou de sos apaltos e de sas cuntzessiones;

- su d.Lgs. 31 marzo 2023, n. 36 s.m.i.;

* su D.P.R. 5 santugaine 2010 n. 207 s.m.i. in sa parte galu in vigore;
* su Decretu 19 abrile 2000, n. 145 s.m.i. in sa parte galu in vigore;
* su D.Lgs. 18 austu 2000, n. 267, subra su: “Testu ùnicu de sas leges subra s’ordinamentu de sos entes locales” e modificatziones sighidas;
* sa lege 7 austu 1990, n. 241, subra sas: “Normas noas in matèria de protzedimentu amministrativu e de diritu de atzessu a sos documentos amministrativos” e modificatzines sighidas;
* s’Istatutu comunale vigente;
* su “Regulamentu comunale pro sa dissiplina de sos cuntratos” vigente;

CUNSIDERADU CHI:

* su 03.10.2023 est istadu trasmìtidu su cùmbidu a presentare sa pròpia oferta in su portale Sardegna Cat;
* chi comente resurtat dae su relativu verbale, at bidu agiudicatària sa dita R.H. IMPIANTI de Rahmani Hamidreza cun sede in carrera Pietro Casu n. 16 in Tàtari (SS) – P.Iva 02465690903, chi at ofertu su ribassu de su 1,00% (unu/00 pro chentu) currispundente a un’importu netu de èuros 10.552,49 francu s’ iva a su 10% e òneres de securesa pro unu totale paris a èuros 12.157,74 òneres de securesa e IVA a su 10% inclusos;
* su responsàbile de su protzedimentu at provìdidu a sa cumproa de sos rechisidos decrarados in sede de gara dae s’impresa agiudicatària e netzessàrios pro s’afidamentu de sos traballos;
* chi pro s’afidamentu de sos traballos in ogetu agatant aplicatzione, a sa die de adotzione de custu provedimentu, sas normas cuntènnidas in su Còdighe nou de sos apaltos e de sas cuntzessiones aprovadu cun D.Lgs. n. 36 de su 31 martzu 2023 Art. 50;

EVIDENTZIADU chi non b’at cunditziones funtzionales protzedurales e tècnicu operativa chi impedant de mandare a dae in antis s’agiudicatzione de s’apaltu in ogetu

DADU ATU chi in relatzione a custu atu su sutaiscritu at averiguadu s’insussistèntzia de s’òbligu de astensione e de no èssere in positzione de cunflitu de interesse;

Atzertada sa regularidade de su protzedimentu intreu;

Totu custu premìtidu e cunsideradu,

# D E T È R M I N A T

Pro cantu in premissa, si depet cunsiderare parte integrante de sa presente determinatzione,

**de afidare** su servìtziu de *“Manutentzione ordinària impiantu de pùblica illuminatzione e de sos impiantos elètricosin sos edìfitzios comunales – pro dòighi meses - annu 2023/2024”* a sa dita R.H. IMPIANTI cun sede in carrera Pietro Casu in Tàtari (SS) - P.IVA 02465690903, chi at ofertu su ribassu de su 1,00 % (unu/00 pro chentu) currispundente a un’importu netu de èuros 10.552,49, francu iva a su 10% e òneres de securesa;

**de impegnare** sa somma de € 10.552,49 in prus de sos òneres pro sa securesa e Iva a su 10% pro cumplessivos € 12.157,74 (òneres securesa e Iva inclusi), e de l’imputare a sos capìtulos chi sighint 10664 e 11190;

## de fàghere a manera chi in prus:

* sa presente determinatzione, cumportende impegnu de ispesa, bèngiat trasmìtida a su responsàbile desu servìtziu finantziàriu pro sa preiscrita atestatzione de regularidade contàbile e cobertura finantziària cunforma a s’art. 183, commi 7, 8 e 9, de su D.Lgs. n. 267/2000;
* pro s’esecutzione de su servìtziu in ogetu, est istadu achisidu su còdighe imbeniente CIG: ZAE3C80455;
* sos provedimentos relativos a sa presente protzedura ant a èssere publicados, in s’Albu pretòriu online e in su profilu internet de sa Comuna de Su Burgu, in sa setzione “Amministratzione trasparente” cunforma a sos artìculos 23 del D.Lgs. n. 33/2013 e 28 de su D.Lgs. n. 36/2023;

**de pretzisare** chi contra custu provedimentu est possìbile recursu a su TAR SARDEGNA non prus tardu de sas 30 (trinta) dies dae sa publicatzione in su situ de sa Comuna de Su Burgu, cunforma a s’art. 120, comma 2-bis, de su D.Lgs. n. 104/2010.

Su Burgu, su 19.10.2023

Su Responsàbile de su Servìtziu Tècnicu

*F.du Dut. Ing. Massimiliano Cao*

# VISTU DE REGULARIDADE TÈCNICA

Su Responsàbile de su Servìtziu cunforma a s’art. 147/bis de su TUEL 267/2000 e de s’art. 7 de su Regulamentu subra sos controllos internos in òrdine a sa proposta **n.ro 393 de su 19/10/2023** espressat parre **FAVOREVOLE.**

Vistu de regularidade tècnica firmadu dae su Responsàbile de su Servìtziu **CAO MASSIMILIANO** su **19/10/2023**

# VISTU DE REGULARIDADE CONTÀBILE

Su Responsàbile de su Servìtziu Finantziàriu, cunforma a su D.Lgs. 267/2000 art. 151 c. 4, in òrdine a sa regularidade contàbile de sa **Proposta n.ro 393 de su19/10/2023** espressat parre: **FAVOREVOLE**

Si atestat sa regularidade contàbile e sa cobertura finantziària de s’ispesa cunforma a s’art. 183, comma 7, de su D.Lgs. 18/08/2000 n. 267.

Datos contàbiles:

IMPEGNOS

|  |  |  |  |  |  |  |  |
| --- | --- | --- | --- | --- | --- | --- | --- |
| Annu | Tìtulu | Capìtolu | Artìculu | Numeratzione | Progressivu | CIG | Importu |
| 2023 | 1 | 10664 | 1 | 351 | 1 | ZAE3C80455 | 10.000,00 |
| 2023 | 1 | 11190 | 1 | 352 | 1 | ZAE3C80455 | 2.157,74 |

Vistu de Regularidade Contàbile firmadu dae su Responsàbile de su Servìtziu **SECHI SALVATORE su 18/10/2023.**

# NOTA DE PUBLICATZIONE N. 359

Su 24/10/2023 benit publicada in s’Albu Pretòriu OnLine sa detèrmina N.ro **405 de su 18/10/2023** cun ogetu

**AFIDAMENTU DE SU SERVÌTZIU DE MANUTENTZIONE ORDINÀRIA IMPIANTU DE PÙBLICA ILLUMINATZIONE E DE SOS IMPIANTOS ELÈTRICOS IN SOS EDIFÌTZIOS COMUNALES – PRO DÒIGHI MESES - ANNU 2023/2024 - DETÈRMINA DE AFIDAMENTU E IMPEGNU**

e b’at a rreare pro 15 dies sighidas cunforma a s’art 124 de su T.U. 267/2000.

Esecutiva cunforma a sas dispositziones vigentes de lege.

Nota de publicatzione firmada dae **CAO MASSIMILIANO su 24/10/2023**

Còpia digitale de documentu informàticu produidu cunforma a su D.Lgs 82/2005 e rispetivas normas collegadas.